A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható!


54. számú előterjesztés

Alsónyék Község Önkormányzata Képviselő-testületének 2025. augusztus 26-án,
[bookmark: _GoBack]8.30. órakor megtartandó ülésére

[bookmark: _Hlk203829432]A Humánszolgáltató Központ Családsegítő és Gyermekjóléti Központ éves értékelése a Bátaszéki Mikrotérségi Óvoda, Bölcsőde és Konyha Alsónyéki Telephelyén 2024/2025. évben végzett óvodai és iskolai szociális segítő tevékenységről

	
Előterjesztő: Molnár István János polgármester 
Készítette: Pintér Éva óvodai és iskolai szociális segítő
Törvényességi ellenőrzést végezte: Kondriczné dr. Varga Erzsébet jegyző




Tisztelt Képviselő-testület!


A Családsegítő és Gyermekjóléti Központ szakmai tevékenységét az 1997. évi XXXI. a gyermekek védelméről és a gyámügyi igazgatásról szóló törvény, illetve a 15/1998. (IV. 30.) a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló NM rendelet szerint végzi.
A Családsegítő és Gyermekjóléti Központ folyamatosan figyelemmel kíséri az ellátási körzetében élő gyermekek, családok, felnőttek szociális helyzetét, veszélyeztetettségét, meghallgatja a gyermek, szülő, család panaszát, és annak orvoslása érdekében megteszi a szükséges intézkedést. A munkatársak (családsegítők és esetmenedzserek) együttműködési megállapodás, cselekvési terv, valamint egyéni/családi gondozási-nevelési terv alapján végzik a szociális segítő munkát.
A szolgáltatás célja:
A gyermekjóléti szolgáltatás olyan, a gyermek érdekeit védő speciális személyes szociális szolgáltatás, amely a szociális munka módszereinek és eszközeinek felhasználásával
· szolgálja a gyermek testi és lelki egészségének,
· családban történő nevelkedésének elősegítését,
· a gyermek veszélyeztetettségének megelőzését,
· a kialakult veszélyeztetettség megszüntetését, illetve
· a családjából kiemelt gyermek visszahelyezését.

Ellátási terület:

A Családsegítő és Gyermekjóléti Központ a hatósági intézkedéshez kapcsolódó tevékenységét, valamint a speciális szolgáltatásait Szekszárd járás területén – Alsónána, Alsónyék, Báta, Bátaszék, Decs, Harc, Kistormás, Kölesd, Medina, Őcsény, Pörböly, Sárpilis, Sióagárd, Szálka, Szedres, Szekszárd, Várdomb – biztosítja, míg a Család- és Gyermekjóléti Szolgálat Szekszárdon és társulás keretében pedig 6 településen – Decs, Őcsény, Pörböly, Szálka, Szedres– nyújt szolgáltatásokat.
A Központ évente értékelést készít az előző évi munkájáról, mely értékelés jelen előterjesztés mellékletét képezi.
Kéjük a Tisztelt Képviselő-testületet, hogy az alábbi határozati javaslat elfogadásával fogadják el a beszámolót.
H a t á r o z a t i   j a v a s l a t :

a Humánszolgáltató Központ Családsegítő és Gyermekjóléti Központ éves értékelésére 

Alsónyék Község Önkormányzatának Képviselő-testülete a Humánszolgáltató Központ Családsegítő és Gyermekjóléti Központ éves értékelését – a Bátaszéki Mikrotérségi Óvoda, Bölcsőde és Konyha Alsónyéki Telephelyén 2024/2025. évben végzett óvodai és iskolai szociális segítő tevékenységről- az előterjesztés melléklete szerinti tartalommal elfogadja.

Határidő: 2025. szeptember 5.
Felelős: Kondriczné dr. Varga Erzsébet jegyző
              (a határozat megküldéséért)
		   
Határozatról értesül: Humánszolgáltató Központ
			           Irattár


